[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000007", "text": "Ymhe\u0301l a\u0302 phreswylwyr cartrefi gofal"}, {"text_idx": "#000008", "text": "Mae Age Cymru yn gweithio gyda gwirfoddolwyr ac ymarferwyr artistig i ymhe\u0301l mewn sgyrsiau ystyrlon a\u0302 phreswylwyr cartrefi gofal a chyflwyno rhaglenni o weithgareddau pwrpasol i wella eu llesiant."}, {"text_idx": "#000009", "text": "Y llynedd, gyda chymorth Helplu Cymru yn CGGC a Llywodraeth Cymru, gwnaeth Age Cymru beilota model ar gyfer cynnwys gwirfoddolwyr mewn cartrefi gofal. Cynhyrchwyd pecyn cymorth sy\u2019n cynnwys gwybodaeth gyhoeddusrwydd, canllawiau a thempledi a fydd yn ddefnyddiol i fudiadau eraill sydd eisiau gweithio gyda chartrefi gofal i ddatblygu gwirfoddoli."}, {"text_idx": "#000011", "text": "Bydd gwirfoddolwyr yn cael eu hyfforddi a\u2019u cefnogi gan ymarferwyr artistig proffesiynol i gael sgyrsiau ystyrlon a\u0302 phreswylwyr, gan ddefnyddio set o gardiau awgrym i drafod hanes eu bywydau, diddordebau, gobeithion a dyheadau. Datblygwyd y dull (tudalen Saesneg yn unig) i alluogi preswylwyr i rannu eu profiadau a\u2019u barnau yn ystod y pandemig."}, {"text_idx": "#000012", "text": "Bydd cydlynydd gweithgareddau\u2019r cartref gofal, ynghyd a\u0302\u2019r artist, yn gallu nodi thema\u0302u sy\u2019n dod i\u2019r amlwg wedyn a dylunio rhaglen i fynd i\u2019r afael a\u0302 dymuniadau ac anghenion y preswylwyr. Bydd mwy o wirfoddolwyr yn cael eu recriwtio i gefnogi\u2019r gwaith o gyflawni hyn."}, {"text_idx": "#000013", "text": "Mae naw cartref yn cymryd rhan yn y prosiect:"}, {"text_idx": "#000015", "text": "Bydd gwirfoddolwyr yn chwarae rhan dyngedfennol mewn cefnogi gweithgareddau yn y cartref fel cerddoriaeth, celf, ymarfer corff ysgafn a digwyddiadau teuluol. Byddant hefyd yn cefnogi sgyrsiau ystyrlon a\u0302 phreswylwyr er mwyn llywio\u2019r gwaith o gyflawni\u2019r prosiect, ar sail syniadau\u2019r bobl sy\u2019n byw a gweithio yn y cartref gofal."}]